cyanic-selkie/wikianc huggingface dataset:
মোহাম্মদপুর কেন্দ্রীয় কলেজ
ক্যাম্পাস
৩.৫ একরের একটি ছোট ক্যাম্পাস। ক্যাম্পাসের ৩ দিকেই বিশাল ভবন দ্বারা ঘেরা।  ক্যাপাসের মাঝে রয়েছে খেলার মাঠ। মাঠের পাশে সারি বদ্ধ কিছু বৃক্ষ। রয়েছে একটি মসজিদ। সবসময় মুখোরিত থাকে ক্যাম্পাসটি।
বিভাগসমূহ
বাংলা, ইংরেজি, অর্থনীতি, ভূগোল ও পরিবেশ, দর্শন, রাষ্ট্রবিজ্ঞান, মনোবিজ্ঞান, সমাজকর্ম, গার্হস্থ্য অর্থনীতি, ইসলাম শিক্ষা, ইসলামের ইতিহাস ও সংস্কৃতি, পদার্থবিদ্যা, রসায়ন, উদ্ভিদবিজ্ঞান, প্রাণীবিজ্ঞান, গণিত, হিসাববিজ্ঞান, ব্যবস্থাপনা, অর্থায়ন ও ব্যাংকিং, বিপণন বিদ্যা, কম্পিউটারবিজ্ঞান,পর্যটন
পল ডাউনটন
পল রুপার্ট ডাউনটন (Paul Downton; জন্ম: ৪ এপ্রিল, ১৯৫৭) কেন্ট মেট্রোপলিটনের ফার্নবোরায় জন্মগ্রহণকারী সাবেক ও পেশাদার ইংরেজ আন্তর্জাতিক ক্রিকেটার। বর্তমানে তিনি কেন্টের ক্রিকেট পরিচালকের দায়িত্ব পালন করছেন। এরপূর্বে ফেব্রুয়ারি, ২০১৪ সাল থেকে এপ্রিল, ২০১৫ সাল পর্যন্ত ইসিবির ব্যবস্থাপনা পরিচালকের দায়িত্বে ছিলেন।
ইংল্যান্ড ক্রিকেট দলের অন্যতম সদস্য ছিলেন তিনি। ১৯৭৭ থেকে ১৯৮৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর কাউন্টি ক্রিকেটে কেন্ট ও মিডলসেক্স দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। ডানহাতি অফ ব্রেক বোলিংয়ের পাশাপাশি ডানহাতে কার্যকরী ব্যাটিংশৈলী প্রদর্শন করেছিলেন পল ডাউনটন।
শৈশবকাল
কেন্ট মেট্রোপলিটনের ফার্নবোরায় জন্মগ্রহণকারী পল ডাউনটন তার শিক্ষাজীবন সেভেনওকস প্রিপ স্কুলে, সেভেনওকস স্কুলে ও এক্সটার বিশ্ববিদ্যালয়ে সম্পন্ন করেছেন। আইনে স্নাতক, কোচিং সার্টিফিকেট এবং ক্রিকেট ও রাগবি ইউনিয়নে যুব পর্যায়ে আন্তর্জাতিক সম্মাননা লাভ করেছেন।
তার পিতা জর্জ ডাউনটন যুদ্ধ পরবর্তী সময়কালে সংক্ষিপ্ত সময়ের জন্যে কেন্টের পক্ষে খেলেছিলেন। পল ডাউনটনের কাউন্টি ক্রিকেটের শুরুটাও একই কাউন্টিতে হয়েছিল।
কাউন্টি ক্রিকেট
১৯৭৭ থেকে ১৯৯১ সাল পর্যন্ত প্রথম-শ্রেণীর ইংরেজ কাউন্টি ক্রিকেটে সপ্রতিভ অংশগ্রহণ ছিল পল ডাউনটনের। তন্মধ্যে, ১৯৭৭ থেকে ১৯৭৯ সাল পর্যন্ত কেন্ট ও ১৯৮০ থেকে ১৯৯১ সালে পর্যন্ত মিডলসেক্সের পক্ষে উইকেট-রক্ষক হিসেবে খেলেছেন। ১৯৭৭ সালে যৌথভাবে ও ১৯৭৮ সালে এককভাবে কেন্ট কাউন্টির চ্যাম্পিয়নশীপের শিরোপা লাভ করে। স্ট্যাম্পের পিছনে অবস্থান করে মিডলসেক্সে বিরাট ভূমিকা রেখেছিলেন। এ দলটিতেই খেলোয়াড়ী জীবনের অধিকাংশ সময় পাড় করে দেন। ১৯৭৯ সালে কেন্টের ক্যাপ লাভ করেন। ১৯৭৫ সালে জন মারের অবসর গ্রহণের পর থেকে শূন্যতা পূরণে নটের সাথে প্রায়শঃই সংঘাতের সৃষ্টি হতো। তবে, ঐ বছরই অ্যালান নটের সহকারী হিসেবে অবস্থানের জের ধরে দল ত্যাগ করেন ও ১৯৮০ সালে মিডলসেক্সে চলে যান। পরবর্তীকালে জন মারে ইংল্যান্ড দলের নির্বাচকের ভূমিকায় অবতীর্ণ হলে পল ডাউনটনকে বব টেলরের সহযোগী হিসেবে পাকিস্তান ও নিউজিল্যান্ড সফরে অন্তর্ভুক্ত করা হয়।
১৯৮০-এর দশকে মিডলসেক্সের সফলতায় পল ডাউনটন তার বিশ্বস্ততা, মিশুকে মনোভাব নিয়ে দলের অন্যতম কেন্দ্রবিন্দুতে উপনীত হয়েছিলেন। মিডলসেক্সের পক্ষে অভিষেক ঘটা প্রথম-শ্রেণীর খেলায় দলীয় অধিনায়ক মাইক ব্রিয়ারলি তাকে ব্যাটিং উদ্বোধন করতে মাঠে নামান। এ দুজন উদ্বোধনী জুটিতে ১৬০ রান তুলেছিলেন। ১৯৮০ সালে মিডলসেক্সকে চ্যাম্পিয়নশীপ/জিলেটের দ্বৈত শিরোপা এনে দেন। ইংল্যান্ডের পক্ষে মাইক ব্রিয়ারলির অধিনায়কের দায়িত্বে থাকাকালে পল ডাউনটন মিডলসেক্সের অধিনায়কের দায়িত্বে থাকতেন।
আন্তর্জাতিক ক্রিকেট
সাবেক পেশাদার ইংরেজ আন্তর্জাতিক ক্রিকেটার পল ডাউনটন তার সমগ্র খেলোয়াড়ী জীবনে ৩০ টেস্ট ও ২৮টি একদিনের আন্তর্জাতিকে অংশগ্রহণ করেছিলেন। দূর্ভাগ্যবশতঃ অ্যালান নট ও বব টেলরের ন্যায় অসাধারণ উইকেট-রক্ষকের পরই দলে অবস্থান করতে বাধ্য হয়েছিলেন। ফলে, দলে নিয়মিতভাবে খেলার সুযোগ পাননি।
১৯৮০ সালের শীতকালে ক্যারিবীয় সফরের জন্য মনোনীত হন। ওয়েস্ট ইন্ডিজের বিপক্ষে প্রথমবারের মতো টেস্ট খেলায় অংশগ্রহণ করার সুযোগ পান। ত্রিনিদাদে তার অভিষেক পর্ব সম্পন্ন হয়। জ্যামাইকায় ২৬ রান করে দলকে রক্ষা করার ন্যায় ভূমিকা পালন করে ঐ সফর শেষ করেন। ১৯৮১ সালে সালের গ্রীষ্মে অস্ট্রেলিয়ার বিপক্ষে ট্রেন্ট ব্রিজের প্রথম টেস্টের পর ইংল্যান্ড দল থেকে বাদ পড়েন। প্রথম টেস্টে সুযোগের সদ্ব্যবহার করতে ব্যর্থ হয়ে ইংল্যান্ড দল অস্ট্রেলিয়ার কাছে পরাজিত হয়। ফলশ্রুতিতে পরের টেস্টেই বব টেলর তার স্থলাভিষিক্ত হন। ১৯৮৪ সাল পর্যন্ত আসা-যাওয়ার পালায় তাকে থাকতে হন।
১৯৮৪ সালের গ্রীষ্মকালের পূর্ব-পর্যন্ত আর কোন টেস্টে খেলার সুযোগ পাননি তিনি। ঐ বছর বব টেলরের অবসর গ্রহণের পর ওয়েস্ট ইন্ডিজের বিপক্ষে ব্যাটিং অবস্থানকে আরও সুদৃঢ় করতে পুনরায় তাকে দলে ফিরিয়ে আনা হয়। এরপর থেকে পরবর্তী তেইশ টেস্টে একনাগাড়ে খেলতে থাকেন। ১৯৮৬ সাল পর্যন্ত তিনিই ইংল্যান্ডের প্রথম পছন্দের উইকেট-রক্ষক ছিলেন। এ সময়ে ব্যাটিংয়েরও উত্তরণ ঘটান; বিশেষ করে দ্রুতগতিসম্পন্ন বোলিংয়ের বিপক্ষে বেশ সফলতা পেয়েছিলেন। ১৯৮৭ সালের ক্রিকেট বিশ্বকাপে ইংল্যান্ড দলের অন্যতম সদস্য ছিলেন। ঐ প্রতিযোগিতায় তার দল চূড়ান্ত খেলায় অবতীর্ণ হয়েছিল। ১৯৮৮ সালে ওয়েস্ট ইন্ডিজের বিপক্ষে প্রথম তিন টেস্ট পর্যন্ত খেলেন। কিন্তু, রান সংগ্রহে তার নিম্নমূখীতায় দল নির্বাচকমণ্ডলী বাদ দেন।
অবসর
চোখের অল্প আঘাত থেকে আরোগ্য লাভ করতে না পারায় ১৯৯১ সালে পল ডাউনটনের ক্রিকেট খেলোয়াড়ী জীবনের সমাপ্তি ঘটে। ১৯৯০ সালে বেসিনস্টোকে সানডে লীগের খেলায় স্ট্যাম্পের বেইল চোখে লাগে। ক্রিকেট খেলা থেকে অবসর গ্রহণের পর কেজনোভ এন্ড কোম্পানির স্টকব্রোকারের দায়িত্ব পালন করেন। এ সময়ে তিনি চোখের আঘাতে ভুগছিলেন। ১৯৯১ সালে অবসর গ্রহণের পর সিটিতে সফলতম অধ্যায় অতিবাহিত করেন।
১৬ অক্টোবর, ২০১৩ তারিখে ইংল্যান্ড এবং ওয়েলস ক্রিকেট বোর্ডের ব্যবস্থাপক পরিচালক পদে মনোনীত করা হয়। গ্ল্যামারগনের প্রধান নির্বাহী ও ব্যবস্থাপনা পরিচালক হিসেবে নিযুক্ত হিউ মরিসের শূন্যতা পূরণে ১ ফেব্রুয়ারি, ২০১৪ তারিখে তিনি স্থলাভিষিক্ত হন। ক্রিকেট বিশ্বকাপের পর ৮ এপ্রিল, ২০১৫ তারিখে তিনি এ দায়িত্বভার ত্যাগ করেন। ১৮ জানুয়ারি, ২০১৮ তারিখে কেন্ট কর্তৃপক্ষ পল ডাউনটনকে ক্রিকেট পরিচালক হিসেবে মনোনীত করে।
ইহুদি-বিদ্বেষ
right|250px|thumb|একজন ইহুদি পৃথিবীকে ঘিরে ধরেছে - ইহুদি-বিদ্বেষী কার্টুন ([[ফ্রান্স, ১৮৯৮)]]
ইহুদি-বিদ্বেষ বলতে ইহুদি জাতি, গোষ্ঠী বা ধর্মের প্রতি যেকোনো ধরনের বৈরিতা বা কুসংস্কারকে বোঝানো হয়ে থাকে।   এধরনের বিদ্বেষের মধ্যে ব্যক্তিগত ঘৃণা থেকে শুরু করে এমনকি সংঘবদ্ধ জাতি-নিধনও পড়ে। ইংরেজিতে একে বলা হয় এন্টি-সেমিটিজম (Anti-Semitism) ,যার অর্থ দাঁড়ায় সেমিটীয় সম্প্রদায়ের প্রতি বিদ্বেষ। সেমিটীয় একটি বৃহৎ ভাষাভাষী গোষ্ঠী যার মধ্যে হিব্রুভাষী ছাড়াও আরবিভাষীরাও অন্তর্ভুক্ত। তথাপি অ্যান্টি-সেমিটিজম ইহুদি-বিদ্বেষ বোঝাতেই ব্যবহৃত হয়। ইহুদি-বিদ্বেষের ইতিহাস প্রাচীন হলেও এটি চরম আকার ধারণ করে হিটলার-শাসিত জার্মানিতে।
ধর্মীয় বিদ্বেষ
উনিশ শতকের পূর্বে ইহুদি-বিদ্বেষ ছিল মূলত ধর্ম-ভিত্তিক। খ্রিস্টানরা ইহুদি ধর্মের ব্যাপারে নিজস্ব ধর্মীয় ব্যাখ্যা ও দৃষ্টিকোণের আলোকে এই বিদ্বেষভাব পোষণ করতো। তৎকালীন খ্রিস্টান-শাসিত ইউরোপে বৃহত্তম সংখ্যালঘু ধর্মীয়-গোষ্ঠী হিসেবে ইহুদিরা বিভিন্নসময় ধর্মীয় বিদ্বেষ, নির্যাতন ও সহিংসতার শিকার হত। ধর্মীয় নির্যাতনের মধ্যে ছিল - ধর্ম-পালনে বাধা, জোরপূর্বক ধর্মান্তরকরণ, দেশ থেকে বিতাড়ন, ইত্যাদি।
জাতিগত বিদ্বেষ
শিল্প-বিপ্লবের পর ইহুদিদের আর্থ-সামাজিক অবস্থার উন্নতি হয়। এসময় ইউরোপে জাতীয়তাবাদের বিকাশ ঘটলে ইহুদিদের প্রতি জাতিগত বিদ্বেষ দেখা দেয়। জাতিতত্ত্ব সংক্রান্ত অপ-বৈজ্ঞানিক ব্যাখ্যা এই বিদ্বেষে ইন্ধন যোগায়। ইহুদিরা অনার্য ও আর্যদের চেয়ে হীন, এমন মতবাদ দেয়া হয় এবং জাতিগতভাবে তাদের বিরুদ্ধে অর্থলিপ্সা, শ্রমবিমুখতা, ধূর্ততা, গোত্রপ্রীতি ও দেশপ্রেমহীনতার অভিযোগ দেয়া হয়।
তৎকালীন ইউরোপীয় বুদ্ধিজীবী সমাজ ধর্মভিত্তিক বিদ্বেষকে অসংস্কৃত আচরণ মনে করলেও এই বংশানুগতিক অপতত্ত্বকে 'বৈজ্ঞানিক' তত্ত্ব মনে করে এধরনের জাতিগত সংস্কারের যথার্থতা স্বীকার করে নেয়।
নাৎসিদের ইহুদি-নিধনযজ্ঞ
এই জাতিগত বিদ্বেষ ভয়াবহ চরম আকার ধারণ করে বিংশ শতকের তৃতীয় দশকে, হিটলারের নাৎসি দল-শাসিত জার্মানিতে। ইহুদি-বিরোধী এই জাতিতত্ত্বের উপর ভিত্তি করে এবং প্রথম বিশ্বযুদ্ধে পরাজয়ের দায়ও ইহুদিদের উপর চাপিয়ে দিয়ে তারা বিভিন্ন অত্যাচার এবং নিধনমূলক আইন-কানুন প্রণয়ন করে। ১৯৩৯ সালে হিটলার বিভিন্ন দেশ আক্রমণের মাধ্যমে দ্বিতীয় বিশ্বযুদ্ধের সূত্রপাত ঘটালে ইউরোপে ইহুদি নির্যাতন ও নিধন চরমরূপ নেয়। তারা আইন করে ইহুদিদের নিজস্ব নিবাস অধিগ্রহণ করে বন্দী-নিবাসে প্রেরণ করে এবং পর্যায়ক্রমে হত্যা করে। প্রায় ৬০ লক্ষ ইহুদিকে হত্যা করা হয়; এ ঘটনা 'হলোকস্ট' (Holocaust) নামে পরিচিত। নব্য ইহুদি-বিদ্বেষীরা এই নিধনযজ্ঞের ঘটনাকেও সন্দেহ বা অস্বীকার করে।
সোভিয়েত ইউনিয়নের আঞ্চলিক নির্বাচন, ১৯৪৭
১৯৪৭ সালের ৯ ফেব্রুয়ারি সোভিয়েত ইউনিয়নের সংবিধান অনুযায়ী প্রজাতন্ত্রের সর্বোচ্চ সোভিয়েতদের জন্য নির্বাচন অনুষ্ঠিত হয়।
সোভিয়েত আইন অনুসারে, ১০৩,৯৩৩,০০০ জন প্রাপ্ত বয়স্ক যোগ্য ভোটারের মধ্যে ২,৪২২,০০০ জনকে বিভিন্ন কারণে বঞ্চিত করা হয়েছিল।
ইমরান আব্বাস
ইমরান আব্বাস (জন্ম: ইমরান আব্বাস নাকভি) হলেন একজন পাকিস্তানি অভিনেতা এবং সাবেক মডেল। তিনি টেলিভিশন ধারাবাহিকের প্রধান চরিত্র অভিনয়ের জন্য সুপরিচিত। বিশেষ করে; মেরি জাত জারা-ই-বেনিশান (২০১১), খুদা অর মোহাব্বত (২০১১), মেরা নসীব (২০১১), পিয়া কে ঘর জানা হ্যায় (২০১২), দিল-ই-মুজতার (২০১৩), শাদি অর তুম সে? (২০১৩), আলবিদা (২০১৫), এবং মেরা নাম ইউসুফ হ্যায় (২০১৫)। আব্বাস ২০১৩ সালের রোমাঞ্চকর চলচ্চিত্র আঞ্জুমানে প্রধান চরিত্রে অভিনয়ের মাধ্যমে চিত্রনায়ক হিসেবে আত্মপ্রকাশ করেন। পরবর্তী বছরে তিনি বলিউডের মনস্টার ভৌতিক চলচ্চিত্র "ক্রিয়েটর থ্রিডি'' অভিনয়ের মাধ্যমে বলিউড চলচ্চিত্রের আবির্ভূত হন, যার সুবাদে তিনি ফিল্মফেয়ার পুরস্কার শ্রেষ্ঠ অভিনেতা হিসেবে মনোনয়ন পান।
প্রারম্ভিক জীবন এবং কর্মজীবন
আব্বাস লাহোরের আর্টস ন্যাশনাল কলেজে স্থাপত্য বিষয়ে লেখাপড়া শেষ করেন। এছাড়াও তিনি উর্দু ভাষায় কবিতা লিখেছেন।
পেথাপুর রাজ্য
পেথাপুর রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বরোদা এবং গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজনিবাস ছিলো পেথাপুর গ্রাম, এটি বর্তমানে গুজরাত রাজ্যের গান্ধীনগর জেলায় অবস্থিত৷ গ্রামটি ইট শিল্পের জন্য খ্যাত ছিলো৷
ইতিহাস
খ্রিস্টীয় ত্রয়োদশ শতাব্দীতে রাজা পেথাসিং শেরথা শহরে নিজের আধিপত্য বিস্তার করেন৷ পারমার পেথাসিঙের মৃত্যুর পর পাটনের গুজরাত সালতানাতের সদস্যরা এটিকে যুদ্ধক্ষেত্র হিসাবে ব্যবহার করতেন৷ সুলতান প্রথম আহমদ শাহ পাটন শহর ছেড়ে একটি নতুন রাজধানী স্থাপনের লক্ষ্যে আমেদাবাদ শহরের প্রতিষ্ঠা করেন৷ ১৯৬০ খ্রিস্টাব্দে বোম্বে রাজ্য ভেঙে গুজরাত ও মহারাষ্ট্র রাজ্যের জন্ম হলে আমেদাবাদ হয়ে ওঠে গুজরাতের রাজধানী৷ নতুন শহরটি সাজানো হয় পেথাপুর রাজ্যের জমির ওপরই৷
রাজ্যটি বাঘেল রাজবংশীয় রাজপুতদের দ্বারা শাসিত হতো৷ ইদার রাজ্যের রাও কিরাতসিংজীর পুত্র বিরাজমল ১৮৮২ খ্রিস্টাব্দের ১২ই এপ্রিল এই রাজ্যের রাওয়াল হিসাবে নিযুক্ত হন৷ তার পরে তার পুত্র রাওয়াল দীপসিংজী শিউসিংজীও ঐ একই কাজে নিযুক্ত হন৷
১৯৪০ খ্রিস্টাব্দের ১লা ফেব্রুয়ারি বরোদা রাজ্যতে সংযুক্ত হওয়ার জন্য সংযুক্তকরণের বিষয় হিসাবে প্রথম স্বঘোষিত দেশীয় রাজ্য হয়ে ওঠে৷ বৃহত্তর এজেন্সি গঠনের লক্ষ্যে ও চতুর্দিকে বরোদাবেষ্টিত হওয়ার কারণে পরবর্তী বহু দেশীয় রাজ্যের মতো এটিও বরোদা এজেন্সিতে স্থানান্তরিত হয়৷ রাজ্যটির শেষ শাসক শ্রীফতে সিং বরোদা রাজ্যে সংযুক্তি থেকে ভারতের স্বাধীনতালাভ অবধি নামমাত্র এই রাজ্যটি শাসন করতেন৷ ১ মে ১৯৪৯ খ্রিস্টাব্দে বরোদা একীভূতকরণের দলিল স্বাক্ষরিত করে ভারতীয় অধিরাজ্যে যোগদান করলে এই রাজ্যটিও ভারতের অংশীভূত হয়৷
শাসকবর্গ
পেথাপুর দেশীয় রাজ্যের শাসকগণ বাপু ঠাকুর উপাধিতে ভূষিত হতেন৷
ব্লো-ব্জাং-ব্স্তান-পা
ব্লো-ব্জাং-ব্স্তান-পা (১৭২৫-১৭৮২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ষাটতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ব্লো-ব্জাং-ব্স্তান-পা ১৭২৫ খ্রিষ্টাব্দে তিব্বতের খাম্স অঞ্চলে ত্শা-বা-রোং নামক স্থানে জন্মগ্রহণ করেন। কম বয়সে তিনি রাব-লো  বৌদ্ধবিহারে শিক্ষার্থীর শপথ গ্রহণ করেন। এরপর তিনি সে-রা বৌদ্ধবিহার বিশ্ববিদ্যালয়ে ব্রাগ-রি-ঙ্গাগ-দ্বাং-দোন-গ্রুব  এবং ব্লো-ব্জাং-ম্খাস-ম্ছোগ  নামক পণ্ডিতের নিকট শিক্ষালাভ করেন। সপ্তম দলাই লামা তাকে ভিক্ষুর শপথ প্রদান করেন। পরবর্তীকালে ঙ্গাগ-দ্বাং-ব্যাম্স-পা  নামক প্রথম ফুর-ল্চোগ  উপাধধারী লামার নিকট হতে লাম-রিম, চক্রসম্বর, যমান্তক ও গুহ্যসমাজতন্ত্র সম্পর্কে শিক্ষালাভ করেন। এরপর তিনি গ্যুমে তন্ত্র মহাবিদ্যালয়ে তন্ত্র শিক্ষালাভ করে এই মহাবিদ্যালয় ও দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে  মহাবিদ্যালয়ের প্রধানের দায়িত্ব লাভ করেন। ১৭৭২ খ্রিষ্টাব্দে তিনি দ্গা'-ল্দান বৌদ্ধবিহারের উনষাটতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি অষ্টম দলাই লামার শিক্ষক হিসেবে নিযুক্ত হন।
মির্যা মাহদি খান আস্তারাবাদি
মির্যা মাহদি খান আস্তারাবাদি বা তার উপাধি মুনশিউল মামালিক (منشی الممالک) দ্বারাও পরিচিত, ছিলেন রাজা নাদের শাহ আফশারের (শাসন: ১৭৩৬-১৭৪৭) প্রধান সচিব, ঐতিহাসিক, জীবনীকার, উপদেষ্টা, কৌশলবিদ, বন্ধু এবং আস্থাভাজন। যিনি সাম্রাজ্য সম্পর্কিত বিভিন্ন সিদ্ধান্ত এবং আদেশ লিখেছেন এবং গ্রহণ করেছেন।
জীবনী
শেষ সাফাভীয় রাজা সুলতান হুসেনের (শাসন: ১৬৯৬-১৭২২) রাজত্বকালে আফগানরা ইরান আক্রমণ করে। সামরিক প্রধান নাদের শাহ আফগানদের বহিষ্কার করলে মির্যা মাহদি খান সাফাভীয় আদালতে তাকে সমর্থন করেন। নাদেরের কাছে তার দীর্ঘ চাকরির সময় তিনি প্রথমে ১৭৩৬ সালে মুগান সমভূমিতে নাদেরের রাজ্যাভিষেকের আগ পর্যন্ত "রাজকীয় চিঠিপত্রের প্রধান" (মুনশিউল মামালেক) হিসাবে কাজ করেছিলেন। পরে, তিনি তার সরকারী জীবনীকার এবং ইতিহাসবিদ হন।
নাদেরের দাগেস্তান অভিযানের সময় তিনি তার সাথে ছিলেন। নাদেরের জাহাজ থেকে অবতরণ সম্পর্কে তিনি উল্লেখ করেছেন, "যে পতাকা বিশ্ব জয় করেছে, তারা ইরান ছেড়ে দাগেস্তানে যাচ্ছে"।
১৭৪৭ সালের প্রথম দিকে আস্তারাবাদিকে কেরডেন চুক্তি (১৭৪৬) অনুমোদনের জন্য মোস্তফা খান বিগডেলি শামলুর সাথে উসমানীয় সাম্রাজ্যের দূত হিসাবে পাঠানো হয়েছিল। যাইহোক, এই দূতাবাস বাগদাদে পৌঁছার পর নাদের শাহের মৃত্যুর কথা জানতে পারে, যার কারণে তাদেরকে বাধ্য হয়ে ইরানে ফিরে যেতে হয়েছিল। তার পরবর্তী কর্মজীবনের ভাগ্য সম্পর্কে সবকিছুই অজানা থেকে যায়। নাদেরের চাকরির সময় তিনি যে দার্শনিক ও ঐতিহাসিক কাজগুলো সংকলন করেছিলেন তা শেষ করতে সক্ষম হওয়ার দ্বারা অনুমান করা যায় যে, তিনি জনজীবন থেকে "স্পষ্টভাবেই" অবসর নিয়েছিলেন।
কাজ
তিনি তারিখ-ই-জাহাঙ্গোশে-ই-নাদেরি (নাদির শাহের যুদ্ধের ইতিহাস) এর মত ঐতিহাসিক বইয়ের লেখক ছিলেন। যেটি ইয়েল বিশ্ববিদ্যালয়ে অধ্যয়ন করা একটি বই এবং তাতে এই উপস্থাপনা রয়েছে: «তারিখে নাদিরি। নাদির শাহ আফশারের একটি ইতিহাস সংকলন, যিনি ১৭৩৬ থেকে ১৭৪৭ সাল পর্যন্ত ইরান শাসন করেছিলেন, তার সচিব এবং দরবারের ইতিহাসবিদ মাহদি খান আস্তারাবাদি (মৃত্যু ১৭৫৯) ফারসি ভাষায় লিখেছিলেএনন।» এই বইটি ১৯৯৬ সালে যুক্তরাষ্ট্রের নেভাল একাডেমির গবেষণার বিষয় ছিল। মির্যা মাহদি খান স্যার জেরার্ড ক্লসনের ভূমিকাসহ ১৭৫৯ সালে "দারেহ নাদারেহ" এবং "তুর্কি ভাষার জন্য ফার্সি নির্দেশিকা" লিখেছিলেন।
১৭৬৮ সালে ডেনমার্কের রাজা ক্রিশ্চিয়ান সপ্তম ইংল্যান্ড ভ্রমণ করেন। তিনি তার সাথে মির্যা মাহদি খান আস্তারাবাদির লেখা নাদের শাহের বইটি নিয়ে যান এবং প্রাচ্যবিদ ও প্রাচীন ভারতের ইতিহাস বিশেষজ্ঞ স্যার উইলিয়াম জোন্সকে (১৭৪৬-১৭৯৪) ফরাসি ভাষায় অনুবাদ করতে বলেন। এর ফলে ১৭৭০ সালে "Histoire de Nader Chah" (পুরোপুরি সঠিক নয়) বইটি প্রকাশিত হয়। উইলিয়াম জোন্সের এই অনুবাদটি পরে জার্মান এবং জর্জীয় ভাষায় অনুবাদ করা হয়েছিল।
ইনোসেন্স অব মুসলিমস
ইনোসেন্স অব মুসলিমস (Innocence of Muslims) যুক্তরাষ্ট্রে নির্মিত একটি বিতর্কিত চলচ্চিত্র ট্রেইলার। ‘ইনোসেন্স অব মুসলিমস’ চলচ্চিত্রের পরিচালক নিজেকে স্যাম বাসিল নামে পরিচয় দেন। প্রাথমিকভাবে ১৪ মিনিটের দুটি ভিডিও ক্লিপ ২০১২ সালের জুলাইতে ইউটিউবে আপলোড করা হয়। স্যাম বাসিল যুক্তরাষ্ট্রের ওয়াল স্ট্রিট জার্নাল পত্রিকায় এক সাক্ষাৎকারে ইসলাম ধর্মের বিরুদ্ধে নানা কথা বলেন। নির্মিত হওয়ার পর প্রায় তিন মাস আগে হলিউডের একটি থিয়েটারে প্রথম চলচ্চিত্রটি দেখানো হয়। চলচ্চিত্রটির আরবি ভাষায় ডাবিং করা সংস্করণ মুক্তি পায় এবং মিসরের একটি টেলিভিশনে এর ভিডিও ফুটেজ প্রচারিত হওয়ার পর সারাদেশে মুসলমানরা বিক্ষোভ শুরু করে।
পটভূমি
thumb|left|হলিউডের ভিন থিয়েটার যেখানে সিঙ্গেল স্ক্রীন হয়েছিল। ইনোসেন্স অব মুসলিমস চলচ্চিত্রের পরিচালক বাসিল জানিয়েছেন চলচ্চিত্রটি নির্মাণ করতে ১০০ জন ইহুদি মোট পাঁচ মিলিয়ন ডলার অর্থ দিয়েছেন। চলচ্চিত্রে কাজ করেছেন ৬০ জন অভিনেতা ও ৪৫ জন কলাকুশলী। ওই চলচ্চিত্র নিয়ে লিবিয়া ও মিসরে বিক্ষোভ শুরু হওয়ার পর থেকেই আত্মগোপনে আছেন তিনি। চলচ্চিত্রটির অভিনেতা ও কলাকুশলীদের কয়েকজন দাবি করেন, ইসলাম ধর্মকে অবমাননাকারী সংলাপগুলো তাদের আসল সংলাপ নয়। এগুলো পরে সংযোজন করা হয়েছে। স্টিভ ক্লেইন যিনি কলাকুশলীদের একজন চলচ্চিত্রের সঙ্গে ইসরায়েলি কর্তৃপক্ষের সম্পৃক্ততার খবর নাকচ করেছেন। তিনি জানিয়েছেন, বাসিল নামটি পরিচালকের ছদ্মনাম। এ ছাড়া অন্য দুজন মার্কিন নাগরিক নিজেদের ওয়েবসাইটে এর প্রচারণা চালিয়েছিলো। তাদের একজন হলো খ্রিষ্টীয় চরমপন্থী যাজক টেরি জোনস এবং অন্যজন ওয়াশিংটনের আইনজীবী মরিস সাদেক (ইনি এক মিসরীয় বংশোদ্ভূত কপটিক খ্রিস্টান)। একদল নতুন কলাকুশলীর সহায়তায় খুবই কাঁচা ও অদক্ষ হাতে নির্মাণ করা হয়েছে ‘ইনোসেন্স অব মুসলিমস’ নামের বিতর্কিত চলচ্চিত্রটি।
মার্কিন পদক্ষেপ
thumb|নিন্দামূলক ফিল্মের বিরুদ্ধে [[বাহরাইন|বাহরাইনের প্রতিবাদকারীরা।]] সারা বিশ্বের মুসলিমদের ধর্মীয় চেতনায় চরমভাবে আঘাত করার পরও মার্কিন যুক্তরাষ্ট্র ‘ইনোসেন্স অব মুসলিমস’ চলচ্চিত্রের নির্মাতা বা কলাকুশলীদের বিরুদ্ধে কোনো শাস্তিমূলক ব্যবস্থা নিতে পারবে না বলে জানিয়ে দিয়েছে মার্কিন পররাষ্ট্রমন্ত্রী হিলারি ক্লিনটন। চলচ্চিত্রটির প্রতিক্রিয়া নিয়ে দুঃখ প্রকাশ করলেও যুক্তরাষ্ট্রের সংবিধানে মতপ্রকাশের স্বাধীনতা সংরক্ষিত থাকায় কোনো পদক্ষেপ নেওয়া সম্ভব নয় বলে মন্তব্য করেছেন তিনি। হিলারি বলেন, পৃথিবীর বড় বড় ধর্ম নিয়ে বিভিন্ন সময়ে উপহাস করা হয়েছে। কিন্তু একে সহিংস আচরণের পক্ষে যুক্তি হিসেবে ব্যবহার করা উচিত নয়। আমি দৃঢ়ভাবে বিশ্বাস করি, বিশ্বের বড় বড় ধর্ম যেকোনো অবমাননার তুলনায় অনেক শক্তিশালী। এসব আক্রমণ প্রতিহত করেই ধর্মগুলো শত শত বছর ধরে টিকে আছে। তিনি আরও বলেছেন, অনেকের চিন্তা-চেতনায় যতই আঘাত করুক না কেন, আমরা কোনো নাগরিককে স্বাধীন মতপ্রকাশের অধিকার থেকে বঞ্চিত করতে পারি না। এ বিষয়ে কোনো শাস্তিমূলক ব্যবস্থা নেওয়া সম্ভব নয় বলে জানিয়েছে যুক্তরাষ্ট্রের বিচার বিভাগও।
হিজবুল্লাহর প্রতিক্রিয়া
300px|thumb|যে সব দেশে চলচ্চিত্রটি নিষিদ্ধ ইসলামকে অবমাননা করে নির্মিত ‘ইনোসেন্স অব মুসলিমস’ চলচ্চিত্রের প্রতিবাদে বিক্ষোভের ডাক দিয়েছেন হিজবুল্লাহর প্রভাবশালী নেতা শেখ হাসান নসরুল্লাহ। তিনি মার্কিন দূতাবাসের সামনে বিক্ষোভের পাশাপাশি যুক্তরাষ্ট্রের প্রতি ক্ষোভ প্রকাশে মুসলিম সরকারগুলোর ওপর চাপ সৃষ্টি করতে বিক্ষোভ করারও আহ্বান জানিয়েছেন। হিজবুল্লাহ নিয়ন্ত্রিত আল-মানার টেলিভিশনে প্রচারিত সাক্ষাৎকারে নসরুল্লাহ এক সপ্তাহজুড়ে নানা প্রতিবাদ কর্মসূচি ঘোষণা করেন। তিনি ইনোসেন্স অব মুসলিমস চলচ্চিত্রটিকে ইসলামের জন্য ‘নজিরবিহীন’ অবমাননা বলে আখ্যা দেন। নসরুল্লাহ মন্তব্য করেন, সালমান রুশদির বই দ্য স্যাটানিক ভার্সেস এবং মহানবী (সা.)-কে ব্যঙ্গ করে ডেনমার্কের পত্রিকায় ছাপা কার্টুনের চেয়েও এটা জঘন্য কাজ। তিনি বলেন, ‘চলচ্চিত্রটির সঙ্গে সরাসরি যারা জড়িত এবং যারা তাদের সমর্থন দিয়েছে এবং রক্ষার চেষ্টা করছে, তাদের সবাইকে ধরতে হবে, শাস্তি দিতে হবে এবং বর্জন করতে হবে। নসরুল্লাহ আরও বলেন, ইসলামকে অবমাননা করার মুখে মুসলিমরা নীরব থাকবে না—বিশ্বকে এটা জানানো দরকার। যুক্তরাষ্ট্রের প্রতি ক্ষোভ প্রকাশে মুসলিম সরকারগুলোর ওপর চাপ সৃষ্টির জন্য বিক্ষোভ করারও আহ্বান জানান তিনি। হিজবুল্লাহ যুক্তরাষ্ট্রকে হুঁশিয়ার করে দিয়ে বলেছে, ইসলামের অবমাননা করে তৈরি চলচ্চিত্রের পুরোটা প্রকাশ করা হলে এর পরিণতি হবে ভয়াবহ। নসরুল্লাহ এ হুঁশিয়ারি দিয়ে বলেন, এ চলচ্চিত্র নির্মাণ করে ইসলামের ওপর বড় ধরনের আক্রমণ করা হয়েছে। যুক্তরাষ্ট্রকে বুঝতে হবে, এ চলচ্চিত্র পুরোটা প্রকাশ করা হলে পরিণতি হবে ভয়াবহ। চলচ্চিত্রের নির্মাতা নাকুলা বাসিলে নাকুলা তার পরিবার নিয়ে আত্মগোপনে রয়েছেন।
নরসিংদী-৪
নরসিংদী-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নরসিংদী জেলায় অবস্থিত জাতীয় সংসদের ২০২নং আসন।
সীমানা
নরসিংদী-৪ আসনটি নরসিংদী জেলার মনোহরদী উপজেলা ও বেলাবো উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নূরুল মজিদ মাহমুদ হুমায়ূন বিনা প্রতিদ্বন্দ্বিতায় নির্বাচিত হন।
এলিজাবেথ ওলটেন হত্যাকাণ্ড
অ্যালিসা বুস্তামান্তে একজন আমেরিকান মহিলা, যিনি ১৫ বছর বয়সে মিসৌরির সেন্ট মার্টিন্সে তার ৯ বছর বয়সী প্রতিবেশী এলিজাবেথ ওলটেনকে হত্যার দায়ে দোষী সাব্যস্ত হন।
ইতিহাস
নয় বছর বয়সী এলিজাবেথ ওলটেন বুস্তামান্তের বাড়ি থেকে চারটি বাড়ির পরে থাকতেন। ২০০৯ সালের ২১ শে অক্টোবর, বুস্তামান্তে তার ছোট বোনকে তাদের বাড়ির পাশে ওলটেনকে জঙ্গলে নিয়ে আসার জন্য রাজি করান। ওলটেনের আগমনের পর বুস্তামান্তে তরুণ ওলটেনকে শ্বাসরোধ করে হত্যা করে, তার গলা কেটে বুকে ছুরিকাঘাত করে। বুস্তামান্তে তখন ওলটেনের মরদেহ একটি কবরে সমাধিস্থ করেন যা তিনি ৫ দিন আগে তার বাড়ির পিছনের জঙ্গলে খনন করেছিলেন এবং কবরটি পাতা দিয়ে ঢেকে রেখেছিলেন।
অপরাধী
অ্যালিসা ডাইলিন বুস্তামান্তে এর দাদা-দাদি, গ্যারি এবং কারেন ব্রুক ২০০২ সালে তার এবং তার তিন ছোট ভাইবোনের আইনি হেফাজত নেন, যেহেতু তার মা মিশেলের আসক্তির সমস্যা ছিল এবং বাবা সিজার কারাগারে সময় কাটাচ্ছিলেন। বন্ধুরা ২০০৭ সালের দিকে অ্যালিসার পরিবর্তন লক্ষ্য করতে শুরু করে যখন তাকে আত্মহত্যার চেষ্টার পরে হাসপাতালে ভর্তি করা হয়েছিল। তার ইউটিউব প্রোফাইলে, তিনি তার শখ হিসাবে "কাটা" তালিকাভুক্ত করেছেন।
হত্যার পর বুস্তামন্ত তার জার্নালে লিখেছিলেন: "আমি শুধু কাউকে মেরেছি। আমি তাদের শ্বাসরোধ করে হত্যা করেছি এবং তাদের গলা কেটেছি এবং ছুরি মেরেছি এখন তারা মারা গেছে। আমি জানি না কীভাবে এটিএম অনুভব করতে হয়। এটা আশ্চর্যজনক ছিল। যখনই আপনি "ওহ মাই গড, আমি এটি করতে পারি না" অনুভূতিটি কাটিয়ে উঠতে পারেন, এটি বেশ উপভোগ্য। যদিও আমি এই মুহূর্তে নার্ভাস এবং নড়বড়ে। কে, আমাকে এখন গির্জায় যেতে হবে।"
এরপর তিনি একটি গির্জার নৃত্যে অংশ নেন (বুস্তামান্তে তার স্থানীয় চার্চ অফ জেসাস ক্রাইস্ট অফ ল্যাটার-ডে সেন্টস-এ সক্রিয়ভাবে জড়িত ছিলেন) যখন পুলিশ ওলটেনের সন্ধান করে।
বুস্তামান্তে প্রথম ১৭ নভেম্বর, ২০০৯ তারিখে আদালতে হাজির হন, যেখানে তিনি দোষী সাব্যস্ত হননি এবং প্রথম পর্যায়ের হত্যা এবং সশস্ত্র ফৌজদারি পদক্ষেপের জন্য অভিযুক্ত হন (হত্যায় ছুরি ব্যবহারের কারণে)। ২০১২ সালের জানুয়ারি মাসে তিনি দ্বিতীয় ডিগ্রী হত্যা এবং সশস্ত্র ফৌজদারি পদক্ষেপের কম অভিযোগে একটি আবেদন চুক্তি গ্রহণ করেন। কয়েক সপ্তাহ পরে, শর্তসাপেক্ষে মুক্তি পাওয়ার সম্ভাবনা সহ তাকে যাবজ্জীবন কারাদণ্ড এবং টানা ৩০ বছরের কারাদণ্ড দেওয়া হয়।
২০১৪ সালের মার্চমাসে এই শাস্তির বিরুদ্ধে তার আপিল প্রত্যাখ্যান করা হয়েছিল।
নিহতের মা প্যাট্রিসিয়া প্রিস বুস্তামান্তের বিরুদ্ধে দায়ের করা মামলাটি নিষ্পত্তি করতে সম্মত হন। চুক্তির শর্তাবলীতে বুস্তামান্তেকে কেস কভারেজ থেকে প্রিসের কাছে কোনও ক্ষতিপূরণ প্রকাশ করতে হবে।
অ্যালিসাকে বেশ কয়েকজন মানসিক স্বাস্থ্য পেশাদার দেখেছিলেন, যারা সবাই সাক্ষ্য দিয়েছিলেন যে তিনি প্রধান বিষণ্ণতা জনিত ব্যাধিতে ভুগছেন এবং তার বর্ডারলাইন পার্সোনালিটি ডিসঅর্ডার রয়েছে।
জনপ্রিয় সংস্কৃতিতে
অ্যালিসার মামলাটি ডেডলি উইমেন-এ প্রোফাইল করা হয় এবং ১৯ অক্টোবর, ২০১২ তারিখে অ্যানোনিমাস-এর মাই নেম ইজ 'এ' নামে একটি থ্রিলার চলচ্চিত্র আলগাভাবে মুক্তি পায়। এই হত্যা কিডস হু কিল (সিজন ১, পর্ব ৫) এর একটি পর্বের বিষয়বস্তু ছিল।
২০১১-২০১২ সালে সৌদি আরবের বিক্ষোভ
সৌদি আরবে বিক্ষোভ ছিল আরব বসন্তের অংশ। ২০১১ সালের তিউনিসিয়ার বিপ্লবের মাধ্যমে শুরু হয়েছিল। ২০১১ সালের জানুয়ারী মাসের শেষ দিকে সামতাহ এবং জেদ্দার রাস্তায় আত্মহত্যার মাধ্যমে বিক্ষোভ শুরু হয়।কাতিফ, হোফুফ, আল-আওয়ামিয়া এবং রিয়াদে ফেব্রুয়ারিতে এবং মার্চের শুরুতে শিয়া-বিরোধী বৈষম্যের বিরুদ্ধে বিক্ষোভ হয়।  ১১ মার্চ "ডে অফ রেজ" এর একজন ফেসবুক সংগঠক,   ফয়সাল আহমেদ আব্দুল-আহাদ,  কথিতভাবে ২ মার্চ,    সৌদি নিরাপত্তা বাহিনীর হাতে পরিকল্পিতভাবে নিহত হন। কাতিফ, হোফুফ এবং আল-আমাবিয়াতে কয়েকশ মানুষ সেদিনই বিক্ষোভ করে।  খালেদ আল-জোহানি রিয়াদে একাই প্রদর্শন করেছিলেন।  বিবিসি আরবি টেলিভিশনের সাক্ষাতকার দিয়েছিল। তাকে উলায়শা কারাগারে আটক করা হয়েছিল। "সৌদি আরবের একমাত্র সাহসী ব্যক্তি" হিসাবে অনলাইনে পরিচিতি লাভ করে।  এপ্রিল ২০১১ সালে রিয়াদ, তায়েফ এবং তাবুকের সরকারী মন্ত্রণালয় ভবনের সামনে মানবাধিকার নিয়ে অনেক বিক্ষোভ সংঘটিত হয়েছিল   এবং জানুয়ারি ২০১২ সালে রিয়াদে হয়েছিল।  ২০১১ সালে, নিমর আল-নিমর তার সমর্থকদের অহিংস প্রতিরোধে উৎসাহিত করেছিলেন। থাম্ব|সৌদি আরবের নারীদের আন্দোলন চালানোর জন্য পোস্টার, কার্লোস লাতুফের শিল্পকর্ম।
জানুয়ারী-জুন ২০১২
থাম্ব| [[নারী অধিকার কর্মী মানাল আল-শরীফ, নারীদের গাড়ি চালানোর অধিকার প্রচারের অন্যতম সংগঠক]]
নিমর আল-নিমরের মৃত্যুদণ্ড
সৌদি সরকারের পরবর্তী প্রতিক্রিয়া একজন গ্রেফতার হয়। পরবর্তী ২ জানুয়ারী ২০১৬ সালে নিমর আল-নিমরের মৃত্যুদণ্ড হয়।
মিডিয়া
সাংবাদিক রবার্ট ফিস্ক বলেছেন যে, বিক্ষোভগুলি "হুনাইন বিপ্লব" নামে পরিচিত ছিল।  হুনাইনের যুদ্ধের পর মুহাম্মদ ও হাওয়াজিনের মধ্যে যুদ্ধ হয়।
মেজর সিনহা রাশেদ খান হত্যাকাণ্ড
সিনহা মোহাম্মদ রাশেদ খানকে খুন বা মেজর সিনহাকে খুন হল বাংলাদেশের একটি আলোচিত একটি খুন। ২০২০ সালের ৩১ জুলাই বাংলাদেশ সময় রাত ৯ টায় কক্সবাজারের টেকনাফে মেরিন ড্রাইভ সড়কের শামলাপুর চেকপোস্টে পুলিশের গুলিতে বাংলাদেশ সেনাবাহিনীর অবসরপ্রাপ্ত মেজর সিনহা মোহাম্মদ রাশেদ নিহত হন। এই হত্যাকাণ্ড বাংলাদেশে ব্যাপক সমালোচনার সৃষ্টি করে।
জীবনী
সিনহা মোহাম্মদ রাশেদ খান সেনাবাহিনীর একজন অবসরপ্রাপ্ত কর্মকর্তা ছিলেন। ৫১তম বিএমএ লং কোর্সে যোগদান করেন। ২০১৮ সালে সেনাবাহিনী থেকে তিনি স্বেচ্ছায় অবসর গ্রহণ করেন। তিনি ১৯৮৪ সালে চট্টগ্রামে জন্মগ্রহণ করেন। বিএএফ শাহীন কলেজ থেকে তিনি এসএসসি এবং রাজউক উত্তরা মডেল কলেজ থেকে তিনি এইচএসসি পাশ করেন। তার বাবা ছিলেন একজন সরকারী কর্মকর্তা। তার পিতা সর্বশেষ অর্থ মন্ত্রণালয়ের উপ-সচিব ছিলেন। ২০০৭ সালে তিনি মৃত্যূবরণ করেন। তিন ভাই-বোনের মধ্যে সিনহা ছিলেন মেজো। তাদের গ্রামের বাড়ি চাঁদপুর জেলার ফরিদগঞ্জে। তার নিজস্ব ইউটিউব চ্যানেলে একটি "জাস্ট গো" নামে প্রমাণ্যচিত্রের কাজেই তিনি কক্সবাজার অবস্থান করছিলেন।
হত্যার ধরন
২০২০ সালের ৩১ জুলাই বাংলাদেশ সময় রাত ৯ টা ২৫ মিনিটে মেজর মোহাম্মদ রাশেদকে গুলি করে হত্যা করা হয়। বাহারছড়া পুলিশ ফাঁড়ির ইনচার্জ লিয়াকত আলী ৪ টি গুলি করে তাকে হত্যা করেন। লিয়াকত আলী পুলিশের বিশেষ দল সোয়াটের সদস্য। তাকে গুলি করার আদেশ দেন টেকনাফ থানার ওসি প্রদীপ কুমার দাশ। গুলিবিদ্ধ অবস্থায় রাস্তায় পড়ে ছিলেন মেজর সিনহা। তার মৃত্যু নিশ্চিত করতে পরবর্তীতে ওসি প্রদীপ কুমারও ২টি গুলি করেন।  প্রায় পৌনে এক ঘণ্টা পর একটি ট্রাকে করে তাকে হাসপাতাল নেয়া হয়। কিন্তু তার আগেই তিনি মৃত্যুবরণ করেন।
বিচার প্রক্রিয়া
হত্যাকাণ্ডের পর সেনাবাহিনী এবং পুলিশ বাহিনীর মধ্যে উত্তেজনার সৃষ্টি হয়। এটি লক্ষ্য করে স্বরাষ্ট্র মন্ত্রণালয় একটি তদন্ত কমিটি গঠন করে। এরপর ৫ আগস্ট মেজর সিনহার বোন টেকনাফ থানার তৎকালীন ভারপ্রাপ্ত কর্মকর্তা (ওসি) প্রদীপ কুমার দাশ এবং উপ-পরিদর্শক লিয়াকত আলীসহ ৯ জনের বিরুদ্ধে মামলা করেন। ৯ জনকেই দায়িত্ব থেকে প্রত্যাহার করা হয়। এই মামলায় বর্তমানে ৭ জন আসামী কারাগারে রয়েছেন।
গত ২৭ আগস্ট আদালতে স্বীকারোক্তিমূলক জবানবন্দি দেন এপিবিএনের তিন সদস্য এসআই মো. শাহজাহান, কনস্টেবল মো. রাজীব ও মো. আব্দুল্লাহ। একই মামলায় টেকনাফ থানার বরখাস্ত হওয়া ওসি প্রদীপ ও এসআই নন্দদুলাল রক্ষিতকে তদন্তকারী সংস্থা হিসেবে র‍্যাব জিজ্ঞাসাবাদ করে। ৩০ আগস্ট মামলার প্রধান আসামি টেকনাফের বাহারছড়া পুলিশ ফাঁড়ির সাবেক ইনচার্জ লিয়াকত আলী সাবেক মেজর সিনহা হত্যার দায় স্বীকার করে আদালতে জবানবন্দি দেন।
২০২২ সালের ৩১ জানুয়ারি আদালত ১৫ জন অভিযুক্তের রায় ঘোষণা করে। রায়ে প্রদীপ এবং লিয়াকতকে মৃত্যুদণ্ড, ছয়জনকে যাবজ্জীবন কারাদণ্ড এবং সাতজনকে খালাস প্রদান করে। এছাড়াও যাবজ্জীবন ছয়জন প্রত্যেককে ৫০ হাজার টাকা করে জরিমানা করা হয়, অনাদায়ে আরও ছয় মাসের কারাদণ্ডের আদেশ দেওয়া হয়।
প্রতিক্রিয়া
এই ঘটনার পরপরই পুলিশের মহাপরিদর্শক বেনজীর আহমেদ এবং তৎকালীন সেনাপ্রধান আজিজ আহমেদ ঘটনাস্থল পরিদর্শন করেন। ৫ আগস্ট ২০২০ তারিখ এক সংবাদ সম্মেলনে অবসরপ্রাপ্ত সেনা সদস্যদের সংগঠন "রিটায়ার্ড আর্মড ফোর্সেস অফিসার্স অ্যাসোসিয়েশন-রাওয়া" দ্রুত বিচার ট্রাইব্যুনালে সিনহা হত্যা মামলার বিচার দাবি করে তা দ্রুত নিস্পত্তির আহ্বান জানায়।
ইউকি কাজিউরা
২০১৮ সালে, কাজিউরা জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ইউকি কাজিউরা ২০০৪ সালের ২রা জানুয়ারি তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কাজিউরা জাপান অনূর্ধ্ব-১৫, জাপান অনূর্ধ্ব-১৬ এবং জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন।
তনুশ্রী চক্রবর্তী
তনুশ্রী চক্রবর্তী একজন বাঙালি মডেল এবং অভিনেত্রী। তনুশ্রী চক্রবর্তী পেশায় একজন ভারতীয় বাংলা অভিনেত্রী
শৈশব ও শিক্ষা
তনুশ্রী মর্ডান হাই স্কুল থেকে স্কুলজীবনের শিক্ষা সমাপ্ত করেন। পরে কলকাতা বিশ্ববিদ্যালয়ের অধীনে বাসন্তী দেবী কলেজ থেকে রাষ্ট্রবিজ্ঞানে গ্রাজ্যুয়েশন করেন।
জীবন
তনুশ্রী স্কুল সমাপ্ত করার পরেই মডেল হবার সুযোগ লাভ করেন। এরপর তিনি বেশকিছু পণ্যের বিজ্ঞাপন-এ অংশ নেন। তিনি কমলেশ্বর মুখোপাধ্যায় পরিচালিত উড়ো চিঠিতে অভিনয়ের মাধ্যমে জনপ্রিয় হন।
রাজনৈতিক জীবন
২০২১ সালের বিধানসভা নির্বাচনে বিজেপির প্রার্থী হয়ে তিনি ২১ হাজার ভোটের ব্যবধানে শ্যামপুরে আসনে হেরেছেন।
মুম্বই সিটি ফুটবল ক্লাব
মুম্বই সিটি ফুটবল ক্লাব (এছাড়াও মুম্বই সিটি এফসি নামে পরিচিত) হল মহারাষ্ট্রের মুম্বই ভিত্তিক একটি ভারতীয় পেশাদার ফুটবল ক্লাব, যা ভারতের শীর্ষ স্তরের ফুটবল লীগ ইন্ডিয়ান সুপার লীগে প্রতিযোগিতা করে। ক্লাবটি ২০১৪ সালের ৩০ আগস্ট প্রতিষ্ঠিত হয়। দলটি বর্তমানে সিটি ফুটবল গ্রুপ, রণবীর কাপুর এবং চার্টার্ড অ্যাকাউন্ট্যান্ট বিমল পারেকের সহ-মালিকানাধীন।
ইতিহাস
২০১৪ সালের গোড়ার দিকে, এআইএফএফ কর্তৃক ঘোষণা করা হয়েছিল যে, তারা এবং আইএমজি-রিলায়েন্স আসন্ন ইন্ডিয়ান সুপার লিগের (আইএসএল) জন্য নয়টি নির্বাচিত শহরের মধ্যে আটটির মালিকানার জন্য বিড গ্রহণ করবে, যা তখন একটি ফ্র্যাঞ্চাইজি লিগ ছিল, দেশের পেশাদার ক্রিকেট লিগ ইন্ডিয়ান প্রিমিয়ার লিগের আদলে তৈরি। তখন মুম্বই শহরকে ভিত্তি করে এই ক্লাব গঠিত হয়।
প্রতীক
থাম্ব|ক্লাবের পুরোনো প্রতীক (২০১৪ থেকে ২০২৩)
সিটি ফুটবল গ্রুপ ক্লাবের পূর্ণ দায়িত্ব নিলে প্রথমে জার্সি ও পরে প্রতীক বদল আসে। ২০২১-এ ম্যানচেস্টার সিটির ন্যায় জার্সি আকাশি বর্ণ ধারণ করে এবং ২০২৩-এ প্রতীক বদলে যায়।
বাংলাদেশ স্ট্যান্ডার্ডস অ্যান্ড টেস্টিং ইনস্টিটিউশন
বাংলাদেশ স্ট্যান্ডার্ডস এন্ড টেস্টিং ইনস্টিটিউশন (বিএসটিআই) (Bangladesh Standards and Testing Institution) শিল্প মন্ত্রণালয়ের অধীনে একটি সরকারি স্বায়ত্বশাসিত প্রতিষ্ঠান যা মূলত সেবা ও পণ্যের গুণমান নিয়ন্ত্রণের উদ্দেশ্যে গঠিত। ঢাকায় এর মূল কার্যালয় অবস্থিত এবং পাশাপাশি দেশের ৬টি বিভাগীয় শহরে সংস্থাটির আঞ্চলিক কার্যালয় রয়েছে। বিএসটিআই এর অনুমোদন ব্যতীত বাধ্যতামূলক পণ্যসমূহ মোড়কজাত ও বাজারজাত করা আইনত দণ্ডনীয় অপরাধ।
ইতিহাস
১৯৮৫ সালে বাংলাদেশ সরকারের জারীকৃত অধ্যাদেশ ৩৭-এর মাধ্যমে সেন্ট্রাল টেস্টিং ল্যাবরেটরী (CTL) এবং বাংলাদেশ স্ট্যান্ডার্ডস ইন্সটিটিউশনকে (BDSI) একীভূত করে শিল্প মন্ত্রণালয়ের অধীনে স্বায়ত্বশাসিত প্রতিষ্ঠান হিসেবে বাংলাদেশ স্ট্যান্ডার্ডস এন্ড টেস্টিং ইন্সটিটিউশন প্রতিষ্ঠিত হয়। পরবর্তীতে ১৯৯৫ সালে বাণিজ্য মন্ত্রণালয়ের অধীনস্থ কৃষি পণ্য বিপণন ও শ্রেনীবিন্যাস পরিদপ্তরটিও বিএসটিআই’র সঙ্গে একীভূত হয়।
ভিশন
মান প্রণয়ন ও বাস্তবায়ন এবং সঠিক ওজন ও পরিমাপ নিশ্চিতক
মিশন
পণ্য ও সেবার মান প্রণয়ন, বাস্তবায়ন এবং পণ্যের সঠিক ওজন ও পরিমাপ নিশ্চিতকরণের মাধ্যমে আন্তর্জাতিক ও আঞ্চলিক মানদন্ডে উন্নীতকরণ এবং ভোক্তা ও অংশীজনের স্বার্থ রক্ষা করে দেশীয় ও আন্তর্জাতিক বাণিজ্যে সহায়তা প্রদান। রণে যুগোপযোগী প্রতিষ্ঠান হিসেবে গড়ে তোলা।
সদস্য পদ
বিএসটিআই বর্তমানে নিচের প্রতিষ্ঠানসমূহের সদস্যপদ প্রাপ্ত রয়েছে:
কুশিয়ারা পানিবণ্টন চুক্তি
কুশিয়ারা পানিবণ্টন চুক্তি হলো কুশিয়ারা নদীকে কেন্দ্র করে ২০২২ সালের ৬ সেপ্টেম্বর বাংলাদেশ ও ভারতের মধ্যে স্বাক্ষরিত একটি সমঝোতা চুক্তি। এই চুক্তি অনুযায়ী বাংলাদেশ সিলেটে কুশিয়ারা নদীর রহিমপুর খাল পয়েন্টে ১৫৩ কিউসেক পানি উত্তোলন করবে।
প্রেক্ষাপট
ভারতের মণিপুরের উত্তরে আঙ্গামীনাগা পাহাড় থেকে উৎপত্তি হয়ে বরাক নদী মণিপুরের কাছাড় জেলা ভেদ করে বদরপুর দিয়ে সিলেট হয়ে বাংলাদেশে প্রবেশ করেছে। বরাক নদী সিলেটের সীমান্তস্থিত অমলসিদ স্থান থেকে দুই শাখায় প্রবাহিত হচ্ছে। একটি সুরমা নদী অপরটি কুশিয়ারা নদী। কুশিয়ারা নদীর দৈর্ঘ্য ১২০ মাইল। এই নদীর পানি রহিমপুর খাল দিয়ে কৃষিকাজে ব্যবহারের কাজে ভারতে আপত্তি ছিল দীর্ঘদিনের। এই আপত্তির নিরসনে ২০২১ সালের জানুয়ারির দিকে যৌথ নদী কমিশনের ওয়ার্কিং গ্রুপের সভায় আলোচনা শুরু হয়। ২৫ আগস্ট বাংলাদেশ ও ভারতের যৌথ নদী কমিশনের (জেআরসি) মন্ত্রী পর্যায়ের বৈঠকে ভারত থেকে সিলেটে প্রবাহিত কুশিয়ারা নদীর পানি প্রত্যাহারে একটি সমঝোতা স্মারকের খসড়া চূড়ান্ত করা হয়। বাংলাদেশের পক্ষে পানিসম্পদ প্রতিমন্ত্রী জাহিদ ফারুক ও ভারতের জলশক্তিমন্ত্রী গজেন্দ্র সিং শেখাওয়াত নিজ নিজ দেশের প্রতিনিধিদলের নেতৃত্ব দেন।  ৬ সেপ্টেম্বর বাংলাদেশের প্রধানমন্ত্রী শেখ হাসিনা এবং ভারতের প্রধানমন্ত্রী নরেন্দ্র মোদির মধ্যে এটি সহ ৭টি সমঝোতা স্মারক স্বাক্ষরিত হয়। এই সমঝোতায় ভারত বাংলাদেশকে কুশিয়ারা নদীর রহিমপুর পয়েন্ট থেকে ১৫৩ কিউসেক পানি প্রত্যাহার করতে দিতে রাজি হয়।
চুক্তির সুবিধা
রহিমপুর পয়েন্টের সাতটি উপজেলায় সেচের জন্য কোন পানি পাওয়া যেত না এবং শুষ্ক মৌসুমে পুরো অঞ্চলটিতে কোন কৃষি কাজ করা যেত না। সেচের পানির অভাবে বছরের বেশিরভাগ সময় ওই পুরো অঞ্চলে কৃষি জমি পুরোপুরি ফসল শূন্য হয়ে থাকে। ২০১১ থেকে ২০১৫ সালের মধ্যে বাংলাদেশ রহিমপুর পয়েন্টে একটি পাম্প-হাউজ ও একটি বাঁধ নির্মাণ করে। সুরমা-কুশিয়ারা প্রকল্প সেটি বাস্তবায়নে কাজ করে পানি উন্নয়ন বোর্ড। চুক্তির ফলে এই অঞ্চলের লক্ষাধিক মানুষ উপকৃত হবে। এ খালের ভাটিতে থাকা হাওরাঞ্চলেও বোরো চাষাবাদ সম্ভব হবে, মৎস চাষ বাড়বে।
প্রতিক্রিয়া
বাংলাদেশের পররাষ্ট্র প্রতিমন্ত্রী শাহরিয়ার আলম এই চুক্তিকে বাংলাদেশের জন্য বড় অর্জন হিসেবে অভিহিত করেন।
লি জিয়াওলু
জীবনের প্রথমার্ধ
লি একটি সাহিত্যিক পরিবারে জন্মগ্রহণ করেন। তার দাদা আগস্ট ফার্স্ট ফিল্ম স্টুডিওর একজন কর্মী ছিলেন; এবং তার বাবা-মা দুজনেই অভিনেতা ছিলেন। তিনি ৩ বছর বয়সে একটি টেলিভিশন ধারাবাহিকে প্রথম উপস্থিত হন। থাম্ব| লি জিয়াওলু|বাম
কর্মজীবন
লি প্রথম খ্যাতি অর্জন করেন ১৯৯৮ সালের সিনেমা জিউ শিউ: দ্য সেন্ট ডাউন গার্ল-এ, যেটি গোল্ডেন হর্স অ্যাওয়ার্ডস, প্যারিস ফিল্ম ফেস্টিভ্যাল এবং ডিউভিল এশিয়ান ফিল্ম ফেস্টিভালে তার সেরা অভিনেত্রীর পুরস্কার জিতেছিল। ১৭ বছর বয়সে, তিনি সেরা অভিনেত্রীর জন্য গোল্ডেন হর্স পুরস্কার জেতা সর্বকনিষ্ঠ অভিনেত্রী ছিলেন। তিনি আবার ২০০১ সালে, জনপ্রিয় প্রতিমা নাটক অল দ্য মিসফরচুনেস কজড বাই দ্য অ্যাঞ্জেল (২০০১) এর ভূমিকার মাধ্যমে লাইমলাইটে ফিরে আসেন।
২০০৫ সালে, সিনো-জাপানি চলচ্চিত্র অ্যাবাউট লাভ -এ অভিনয়ের জন্য লি রোমানিয়া ইন্টারন্যাশনাল ফিল্ম ফেস্টিভ্যালে সেরা অভিনেত্রীর পুরস্কার জিতেন।
২০০৭ সালে, তিনি যুব ধারাবাহিক স্ট্রাগলে সহ-অভিনয় করেছিলেন। শি কাং-এর জনপ্রিয় উপন্যাসের উপর ভিত্তি করে, স্ট্রাগল অপ্রত্যাশিত প্রশংসা অর্জন করেছিল এবং একে চীনা টিভি প্রযোজনার একটি অগ্রগতি হিসাবে দেখা হয়েছিল কারণ এটি সাধারণ চীনা টিভি ধারাবাহিক থেকে মুখ সরিয়ে ঐতিহ্যগত কিংবদন্তি এবং ধারাবাহিকগুলির প্রতি দৃষ্টি নিবদ্ধ করেছিল। ব্র্যাটি এবং আরাধ্য ইয়াং জিয়াওয়ুন চরিত্রে তার ভূমিকা দর্শকদের কাছে একটি হিট ছিল এবং তাকে চীনে একটি পরিবারের নাম করে দেয়। তার জনপ্রিয়তার কারণে, লি চীন গোল্ডেন ঈগল টিভি আর্ট ফেস্টিভ্যালে "গোল্ডেন ঈগল গডেস" মুকুট দেয়া হয়েছিল, যেখানে তিনি অনুষ্ঠানের উদ্বোধনী অভিনয় করেছিলেন।
২০১১ সালে, লি প্রাচীন কাল্পনিক ধারাবাহিক বিউটি ওয়ার্ল্ড (২০১১) এ অভিনয় করেছিলেন, এটি ছয় বছরের মধ্যে তার প্রথম সাময়িক নাটক।
পারিবারিক নাটক মাই মম অ্যান্ড মাই মাদার-ইন-ল (২০১১), আ লাইফস্টাইল (২০১২) এবং উই লাভ ইউ, মিস্টার জিন (২০১২) তে লি-র পরবর্তী ভূমিকাগুলি "জাতির পুত্রবধূ" হিসাবে চীনে তার ভাবমূর্তিকে শক্তিশালী করেছে।  মাই মম অ্যান্ড মাই মাদার-ইন-ল-এ তার ভূমিকার জন্য তিনি হুয়াডিং অ্যাওয়ার্ডে সেরা অভিনেত্রীর পুরস্কার জিতেন।
২০১৩ সালে, লি ফেং জিয়াওগাং পরিচালিত হাস্যরসাত্মক চলচ্চিত্র পার্সোনাল টেইলরে অভিনয় করেন, ছবিতে একাধিক ভূমিকা পালন করেন। পার্সোনাল টেইলর ছিল সে বছরের সর্বোচ্চ আয় করা ছবিগুলোর একটি।
ব্যক্তিগত জীবন
লি ২০১২ সালে অভিনেতা জিয়া নাইলিয়াংকে বিয়ে করেন। একই বছর, তিনি তাদের কন্যা জেলেনার জন্ম দেন। ২০১৯ সালের অক্টোবরে, লির বিবাহ বহির্ভূত সম্পর্কের খবর বেরিয়ে আসে এবং র‌্যাপার পিজি ওয়ানের সাথে তিনটি অন্তরঙ্গ ভিডিও প্রকাশিত হয় যেখানে প্রকাশিত হয় যে ২০১৭ সালে পিজি তার প্রেমিক ছিল। ১৪ নভেম্বর ২০১৯-এ লি ও জিয়ার বিবাহবিচ্ছেদ হয়।
রক্সিথ্রোমাইসিন
রক্সিথ্রোমাইসিন (ইংরেজিতে:Roxithromycin) একটি আধা কৃত্রিম ম্যাক্রোলাইড অ্যান্টিবায়োটিক। এটা শ্বাস নালী, প্রস্রাবে এবং নরম টিস্যু সংক্রমণের চিকিৎসা ব্যবহৃত হয়।এটি বর্তমানে পুরুষের চুলের ক্ষতি সংক্রান্ত চিকিৎসার জন্য ক্লিনিকাল ট্রায়াল চলছে।
ইতিহাস
জার্মান ফার্মাসিউটিকাল কোম্পানি roussel Uclaf ১৯৮৭ সালে রক্সিথ্রোমাইসিন বের করেন।
ডেনিস বেগবি
ডেনিস ওয়ারবার্টন বেগবি (Denis Begbie; জন্ম: ১২ ডিসেম্বর, ১৯১৪ - মৃত্যু: ১০ মার্চ, ২০০৯) ট্রান্সভালের মিডলবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫০ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক, লেগ ব্রেক ও গুগলি বোলিংয়ে পারদর্শী ছিলেন ডেনিস বেগবি।
প্রথম-শ্রেণীর ক্রিকেট
১৯৩৩-৩৪ মৌসুম থেকে ১৯৪৯-৫০ মৌসুম পর্যন্ত ডেনিস বেগবি’র প্রথম-শ্রেণীর খেলোয়াড়ী জীবন চলমান ছিল। দ্বিতীয় বিশ্বযুদ্ধের পর দক্ষিণ আফ্রিকার পক্ষে খেলায় অংশগ্রহণের সুযোগ পান। দ্রুতলয়ে রান সংগ্রাহকের ভূমিকায় অবতীর্ণ হতেন। কার্যকরী ধীরলয়ের বোলার ছিলেন। বিশ্বযুদ্ধ শুরু হবার অল্প কিছুদিন পূর্বে ট্রান্সভাল দলে নিজেকে প্রতিষ্ঠিত করেছিলেন। তবে, বিশ্বযুদ্ধের কারণে নিজের স্বর্ণালী সময়টুকু নষ্ট হয়ে যায় তার। ফলশ্রুতিতে, ১৯৪৭ সাল পর্যন্ত তাকে জাতীয় দলে খেলার জন্যে অপেক্ষার প্রহর গুণতে হয়।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন ডেনিস বেগবি। ১৬ ডিসেম্বর, ১৯৪৮ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩ মার্চ, ১৯৫০ তারিখে পোর্ট এলিজাবেথে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
বিশ্বযুদ্ধের পর ১৯৪৭ সালে দক্ষিণ আফ্রিকার জাতীয় দলে খেলার সুযোগ পান। ঐ পর্যায়ে তার বয়স ছিল ৩৩ বছর। চমৎকার ঘরোয়া মৌসুম অতিবাহনের পর ইংল্যান্ড সফরে যান ও আন্তর্জাতিক স্বীকৃতি আদায় করেন। সুন্দর গ্রীষ্মকাল উপভোগ করলেও এ সফরে তিনি ৩০.৬২ গড়ে ৬১২ রান তুলেন। তবে, কোন টেস্ট জয় করতে পারেনি তার দল। ১৯৪৮-৪৯ মৌসুমে অবশেষে টেস্ট অভিষেক ঘটে ডেনিস বেগবি’র। কিন্তু, ইত্যবসরে তিনি তার সেরা সময় পার করে এসেছেন।
বেশ দেরি করে ৩৪ বছর বয়সে ডিসেম্বর, ১৯৪৮ সালে ইংল্যান্ডের বিপক্ষে টেস্টে অভিষিক্ত হন ডেনিস বেগবি। পাঁচ-টেস্ট নিয়ে গড়া সিরিজের প্রথম তিন টেস্টে অংশগ্রহণ করেন তিনি। প্রথম টেস্টে ৩৭ ও ৪৮ রান করেন। উভয় ইনিংসেই তিনি অ্যালেক বেডসারের শিকারে পরিণত হন। ঐ টেস্টে সফরকারীরা ২ উইকেটে জয় পেয়েছিল। দ্বিতীয় টেস্টে ৫ রান করলেও খেলাটি ড্রয়ের দিকে গড়ায়। তৃতীয় টেস্টে ১৮ রান তুলে রান-আউটের শিকার হন। ঐ খেলাটিও ড্রয়ে পরিণত হয়। সিরিজের শেষ দুই টেস্টে অংশগ্রহণের সুযোগ পাননি তিনি। ঐ সিরিজে ইংল্যান্ড দল ২-০ ব্যবধানে জয়লাভ করেছিল।
১৯৪৯-৫০ মৌসুমে অস্ট্রেলিয়ার বিপক্ষে পরবর্তী খেলায় অংশ নেন। সিরিজের চতুর্থ টেস্টে খেলতে নেমে ২৪ রান তুলে কিথ মিলারের বলে আউট হন। খেলাটি ড্র হয়েছিল। সিরিজের পঞ্চম ও চূড়ান্ত টেস্টে ১ রান তুলে জেফ নবলেট এবং দ্বিতীয় ইনিংসে বিল জনস্টন তাকে ৫ রানে বিদেয় করেন। বল হাতে নিয়ে নিজের একমাত্র উইকেটের সন্ধান পান। নীল হার্ভেকে ১১৬ রানের মাথায় আউট করেন ডেনিস বেগবি। ঐ টেস্টে অস্ট্রেলিয়া দল ইনিংস ও ২৫৯ রানে জয় পেয়ে ৪-০ ব্যবধানে সিরিজ জয় করে। এটিই বেগবি’র সর্বশেষ টেস্টে অংশগ্রহণ ছিল। অংশগ্রহণকৃত পাঁচ টেস্টে সর্বোচ্চ রান করেন ৪৮।
ব্যক্তিগত জীবন
ক্রিকেট খেলার পাশাপাশি গল্ফের দিকেও ঝোঁক ছিল তার। গল্ফার হিসেবে তিনি সুনাম কুড়িয়েছেন। রয়্যাল জোহেন্সবার্গের সভাপতির দায়িত্ব পালন করেন। এ ক্লাবে ৮০ বছর সদস্য ছিলেন।
ব্যক্তিগত জীবনে বিবাহিত ছিলেন। তার সন্তান জিম বেগবিকে অস্ট্রেলিয়ার বিপক্ষে মুখোমুখি হবার পর ডেনিস বেগবি মন্তব্য করেছিলেন যে, অভিজ্ঞতাবিহীন দল হলেও তার দৃষ্টিকোণে সফরকারী দলটি তার চোখে সেরা দল ছিল। তারা আমাদের চেয়ে অনেক ভালো করেছে। ১০ মার্চ, ২০০৯ তারিখে ৯৪ বছর বয়সে জোহেন্সবার্গ এলাকায় ডেনিস বেগবি’র দেহাবসান ঘটে। মৃত্যুকালীন তিনি নিউজিল্যান্ডীয় এরিক টিন্ডিল ও সতীর্থ দক্ষিণ আফ্রিকান নরম্যান গর্ডনের পর তৃতীয় বয়োজ্যেষ্ঠ জীবিত টেস্ট ক্রিকেটারের সম্মাননা লাভ করেছিলেন।
কোন্দাগাঁও
কোন্দাগাঁও (Kondagaon) ভারতের ছত্তিসগড় রাজ্যের বাস্তার জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৯৩ মিটার (১৯৪৫ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কোন্দাগাঁও শহরের জনসংখ্যা হল ২৬,৭৭২ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কোন্দাগাঁও এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
ফরিদপুর
ফরিদপুর বাংলাদেশের মধ্যভাগে অবস্থিত ঢাকা বিভাগের একটি জেলা শহর ও জেলা সদর। ফরিদপুর বাংলাদেশের দক্ষিন-পশ্চিম-মধ্যাঞ্চলের রাজনৈতিক ভাবে অত্যন্ত গুরুত্বপূর্ণ একটি ঐতিহ্যবাহী শহর। এটি ফরিদপুর জেলার সদরদপ্তর ও জেলার সবচেয়ে বড় শহর ও জনবহুল স্থান। ফরিদপুর কুমার নদীর তীরে অবস্থিত। ফরিদপুর পৌরসভার আয়তন ১৭.৩৮ বর্গকিলোমিটার এবং মোট জনসংখ্যা ১,৪৬,৯২১ জন। ভৌগলিকভাবে পরিপূর্ণ থাকায় এবং নিজস্ব ৫টি জেলার সাবডিভিশন হওয়ায় ফরিদপুর তথা পদ্মা বিভাগ প্রস্তাবিত৷ প্রস্তাবিত পদ্মা বিভাগের সদর-দপ্তর ফরিদপুর সিটি কর্পোরেশন প্রস্তাবিত রয়েছে। পল্লীকবি জসিমউদদীন ফরিদপুরের সন্তান। এছাড়াও অনেক গুণী রাজনীতিবিদ আছে এ জেলায়। পূর্বে এর নাম ছিল ফতেহাবাদ। বাংলাদেশের একমাত্র নদী গবেষণা ইনস্টিটিউট এখানে অবস্থিত।
ইতিহাস
ফরিদপুরের পূর্বে নাম ছিল ফতেহাবাদ। ফরিদপুর নামকরণ করা হয়েছে প্রখ্যাত সাধক এবং দরবেশ খাজা মাইনউদ্দিন চিশতীর শিষ্য ও ফরিদপুরের প্রখ্যাত সুফি সাধক শাহ ফরিদের (শেখ ফরিদুদ্দিন) নামানুসারে।
ভূগোল
ফরিদপুর ২৩º২৯΄ থেকে ২৩º৩৪΄ উত্তর অক্ষাংশ এবং ৮৯º৪৩΄ থেকে ৮৯º৫৬΄ পূর্ব দ্রাঘিমাংশে অবস্থিত এবং এর মোট আয়তন ৬৬.২৪ বর্গকিলোমিটার।
জনসংখ্যা
২০১১ সালের আদমশুমারী অনুযায়ী ফরিদপুর শহরের মোট জনসংখ্যা ১২২,৪২৫ জন। যার মধ্যে ৬২৫৩৮ জন পুরুষ এবং ৫৯,৮৮৭ জন মহিলা। এ বিপুল পরিমাণ জনসংখ্যা ২৭৫৭৪টি খানায় বাস করে। ২০০১ সালের এর জনসংখ্যা ছিল ১০১,০৮৪জন। জনসংখ্যার ঘনত্ব প্রতি বর্গ কিলোমিটারে ৬১৮৯ জন লোক বসবাস করে। নারী পুরুষের লিঙ্গ অনুপাত ১০০:১০৪ এবং সাক্ষরতার হার ৭৭.১% (৭ বছরের ঊর্ধ্বে)।
সরমংলা ইকোপার্ক
ইতিহাস
রাজশাহী জেলার গোদাগাড়ী উপজেলায় অবস্থিত সরমংলা ইকো পার্কটি ২০০৩ সালের দিকে বরেন্দ্র বহুমুখী উন্নয়ন কর্তৃপক্ষের উদ্যোগে উপজেলার নিত্যনন্দপুর থেকে হরিশংকরপুর পর্যন্ত ২৭ কিলোমিটার খাঁড়ি খনন করার পর খাঁড়ির দুই পাড়ে বিভিন্ন ফলজ ও বনজ গাছের চারা রোপণ করা হয়। গাছের মধ্যে দিয়ে তৈরি করা হয় সরু রাস্তা। আর খাঁড়ির মূল কেন্দ্র হিসেবে পরিচিত সরমংলায় বিশেষভাবে মাঠ তৈরি করে ফুলের বাগান ও বসার জন্য বেঞ্চ তৈরি করা হয়।
অবকাঠামো
খাঁড়ির লেকের পার্শ্বে বেঞ্চে বসে বেড়াতে আসা লোকজন সবুজের সমাহার ও পদ্মানদী থেকে পাইপের মাধ্যমে পানি আসার দৃশ্য উপভোগ করে থাকেন। এছাড়াও নৌকায় চড়ে খাঁড়ির এপার থেকে ওপার যাওয়া-আসা করা যায়। খাঁড়ির দুইদিকে তাকালে দেখা যায় বিশাল ফসলের মাঠ। ধান ও শাকসব্জির ফসল চাষ হলেও মনে হবে শুধু সবুজেরই সমাহার। এতটাই সবুজে ভরা যে সরমংলা এলাকাকে পর্যটকেরা গ্রীন হাউস হিসেবে অবহিত করে থাকে। সরমংলায় পানি, টয়লেট ও রান্না করার জন্য চুলা ব্যবহার করার জন্য আছে সুব্যবস্থা।
যেভাবে যাবেন
উপজেলার ডাইংপাড়া মোড় থেকে মাত্র ৩ কিলোমিটার পূর্ব দিকে গোদাগাড়ী-আমনুরা সড়কের পার্শ্বে প্রাকৃতিকভাবে গড়ে ওঠা সরমঙ্গলা ইকোপার্ক।
হরি তুমা হরো
হরি তুমা হরো হল ১৫শ শতাব্দীর ভক্তিবাদী কবি মীরাবাঈ রচিত একটি হিন্দি ভজন। এটি ছিল মহাত্মা গান্ধীর প্রিয় গান। তিনি এটি তার সর্বশেষ জন্মদিন উপলক্ষে এম. এস. সুব্বুলক্ষ্মীকে অনুরোধ করেছিলেন গানটি গেয়ে শোনানোর জন্য।
বিষয়বস্তু
"হরি তুম হরো জনকি পীর" হল নারায়ণের উদ্দেশ্যে একটি প্রার্থনা। এই প্রার্থনা আর্ত ও পীড়িতের দুঃখ দূর করার জন্য নারায়ণের কাছে প্রার্থনা করা হয়েছে।
ইতিহাস
এম. এস. সুব্বুলক্ষ্মী পূর্বে দিল্লিতে মহাত্মা গান্ধীর সঙ্গে দেখা করতে গিয়ে তাকে রামধুন শুনিয়েছিলেন। সেই সময় গান্ধী তাকে এই গানটি গাইতে বলেছিলেন। সুব্বুলক্ষ্মী বলেছিলেন, তিনি এই গানটির সঙ্গে পরিচিত নন। তিনি অন্য কোনো বিশিষ্ট গায়ককে দিয়ে গানটি গাওয়ানোর প্রস্তাব দিয়েছিলেন। কিন্তু গান্ধী বলেন যে, তিনি সুব্বুলক্ষ্মী ছাড়া অন্য কারোর কণ্ঠে গানটি শুনতে রাজি নন। তখন সুব্বুলক্ষ্মী তার বন্ধুদের সাহায্যে গানটি শিখে নেন। তারপর ১ অক্টোবর মধ্যরাতে তিনি মাদ্রাজের অল ইন্ডিয়া রেডিওর স্টুডিওতে গানটি রেকর্ড শুরু করেন। ২ অক্টোবর রাত ২টোয় রেকর্ডিং শেষ হয়। সেইদিনই গানটি বিমানে দিল্লিতে আনা হয় এবং ১৯৪৭ সালের ২ অক্টোবর গান্ধীর ৭৮তম জন্মদিনের সন্ধ্যায় এটি তাকে শোনানো হয়।
কয়েক মাস পর, ১৯৪৮ সালের ৩০ জানুয়ারি অল ইন্ডিয়া রেডিওতে গান্ধীর হত্যাকাণ্ডের খবর সম্প্রচারের পর বারবার সুব্বুলক্ষ্মীর এই রেকর্ডটি বাজানো হয়েছিল।
মেট্রোপলিটন মিউজিয়াম অব আর্ট
নিউ ইয়র্ক শহরের মেট্রোপলিটন মিউজিয়াম অফ আর্ট, কথোপকথন "দ্য মেট", মার্কিন যুক্তরাষ্ট্রের বৃহত্তম শিল্প যাদুঘর। ২০১৬ সালে ৭.০৬ মিলিয়ন দর্শকদের সাথে এটি বিশ্বের তৃতীয় পরিদর্শন শিল্প যাদুঘর এবং পঞ্চম সর্বাধিক পরিদর্শন করা যাদুঘর। তার স্থায়ী সংগ্রহে দুই মিলিয়ন কাজ রয়েছে, যা সতেরো বিভাগীয় বিভাগে বিভক্ত। ম্যানহাটানের মিউজিয়াম মাইলের সাথে সেন্ট্রাল পার্কের পূর্ব প্রান্তে অবস্থিত প্রধান ভবনটি বিশ্বের বৃহত্তম শিল্প গ্যালারীর একটি এলাকা।
ইসমাইলি ইমামগণ
ইসমাইলি ইমামগণ (أئمة الإسماعيلية; ) হলেন শিয়া ইসলামের ইসমাইলি শাখার বিভিন্ন দল-উপদল কর্তৃক স্বীকৃত আধ্যাত্মিক ও রাজনৈতিক নেতাগণ। ইসমাইলিদের বিশ্বাসমতে ইমামদের অবশ্যই আহলে বাইতের (নবীপরিবার) সদস্য এবং ফাতেমীয় হতে হবে।
প্রারম্ভিক ইমামগণ
সকল ইসমাইলি উপদল জায়েদিদের সাথে প্রথম চার ইমাম এবং দ্বাদশীদের সাথে প্রথম ছয় ইমামকে অভিন্নভাবে স্বীকৃতি দেয়। নিজারি ইসমাইলি এবং মুস্তালি ইসমাইলিদের সপ্তমীদের বিপরীতে সামগ্রিকভাবে ফাতেমীয় ইসমাইলি হিসাবে অবিহিত করা হয়।
আলী ইবনে হোসেন জয়নুল আবিদীনের পর জায়েদিরা জায়েদ ইবনে আলীকে পরবর্তী ইমাম গণ্য করে, অন্যদিকে ইসমাইলি ও দ্বাদশীরা জায়েদের বড় ভাই মুহম্মদ আল-বাকিরকে পরবর্তী ইমাম বলে বিশ্বাস করে। জাফর আস-সাদিকের পর দ্বাদশীরা মুসা ইবনে জাফরকে পরবর্তী ইমাম হিসাবে বিবেচনা করে, পক্ষান্তরে ইসমাইলিরা জাফরের বড় পুত্র ইসমাইল ইবনে জাফরকে পরবর্তী ইমাম গণ্য করে। সপ্তমী ইসমাইলিরা ইসমাইল বা তাঁর পুত্র মুহম্মদ ইবনে ইসমাইলকে সর্বশেষ ইমাম ও প্রতীক্ষিত মাহদী বলে বিশ্বাস করে।
সপ্তমীরা সিরিয়ায় তাদের ঘাঁটি থেকে দাʿঈদের মাধ্যমে তাদের বিশ্বাস প্রচার করেছিল। ৮৯৯ সালে আবদুল্লাহ আল-মাহদী বিল্লাহ নিজেকে “জমানার ইমাম”, মুহম্মদ ইবনে ইসমাইলের চতুর্থ প্রত্যক্ষ বংশধর এবং তাঁর বংশীয় পূর্ববর্তী তিন দাʿঈকে লুক্কায়িত ইমাম হিসাবে ঘোষণা করেন। এর ফলে তাঁর সপ্তমী অনুসারীদের মধ্যে একটি বিভাজন তৈরি হয়। একজন তাঁকে ইমাম হিসাবে স্বীকৃতি দেয়, অন্যদিকে করামিতারা তাঁকে অস্বীকার করে মুহম্মদ ইবনে ইসমাইলকেই অন্তর্হিত ইমাম বলে বিশ্বাস করে। অবশেষে আবদুল্লাহ আল-মাহদী বিল্লাহ মিশর ও পূর্ব মাগরেব অঞ্চল জুড়ে তাঁর সাম্রাজ্য নিয়ে প্রথম ফাতিমীয় খলিফা হয়েছিলেন। পূর্ব আরব এবং সিরিয়ায় সপ্তমী এবং কিছুকালের জন্য উত্তর ইরানে সম্প্রদায়ের অস্তিত্ব ছিল, কিন্তু সেখানে ধীরে ধীরে ফাতিমীয় ইসমাইলি এবং অন্যান্য শীʿঈ সম্প্রদায়ের দ্বারা তারা প্রতিস্থাপিত হয়েছিল।
ফাতিমীয়
ফাতিমীয় এবং এর উত্তরাধিকারী ইসমাইলি রীতিতে ইমামতের নিম্নলিখিত দ্বারা গৃহীত হয়েছিল। তালিকাভুক্ত প্রত্যেক ইমাম মূলধারার বিবরণীতে পূর্ববর্তী ইমামের পুত্র হিসাবে বিবেচিত হন।
তাঁর মৃত্যুর পরে উত্তরাধিকার নিয়ে বিতর্কের সৃষ্টি হয়েছিল। রাজপ্রতিনিধি মালিক আল-আফদাল মুস্তানসিরের ছোট ছেলে আল-মুস্তালি বিল্লাহকে সিংহাসনে বসান। মুস্তানসিরের বড় ছেলে নিজার ইবনে আল-মুস্তানসির এতে আপত্তি তোলেন এবং মুস্তালির প্রতিদ্বন্দ্বিতা করেন। কিন্তু তিনি পরাজিত হয়ে কারাগারে মৃত্যুবরণ করেন। এই বিবাদের ফলে ফাতিমীয় ইসমাইলিরা দুটি শাখায় বিভক্ত হয়ে পড়ে যা আজ অবধি বিদ্যমান রয়েছে: নিজারি ইসমাইলি ও মুস্তালি ইসমাইলি।
লিসা আন্দ্রিয়াস
লিসা আন্দ্রিয়াস (জন্ম: ২২ ডিসেম্বর ১৯৮৭) হচ্ছেন গ্রিস এর সাইপ্রিয়ট বংশদ্ভুত একজন ইংরেজ গায়িকা, যিনি মাত্র ১৬ বছর বয়সে, তিনি ২০০৪ সালের ইউরোভিশন সঙ্গীত প্রতিযোগিতা এ সাইপ্রাস এর প্রতিনিধিত্ব করেন এবং "স্ট্রোঙ্গার এভরি মিনিট" গান এর পরিবেশনা দিয়ে পঞ্চম স্থান লাভ করেন। তিনি যে প্রতিযোগিতায় অংশগ্রহণ করেন সেই বছর তিনি সকলের মধ্যে সর্বকনিষ্ঠতম গায়িকা ছিলেন।    লিসা আন্দ্রিয়াস লিসা লার্জ নামেও পরিচিত।
২০০১–২০০৩
লিসা আন্দ্রিয়াস গ্রিলিংহাম এর স্ট্র্যান্ডে একটি প্রতিযোগিতা জিতেছেন। গান গাওয়া লিসা আন্দ্রিয়াস এর জন্য আরো গুরুত্বপূর্ণ হয়ে ওঠে কারণ সে বিভিন্ন কনসার্টে এবং রোড-শোগুলিতে সঞ্চালনা করেন যার ফলে লিউকেমিয়া এ আক্রান্ত বাচ্চাদের মতো দাতব্য প্রতিষ্ঠানের সমর্থনে তার প্রতিভা উন্মোচিত হয় এবং তিনি নিউ ইয়র্ক এর জন্য তহবিল সংগ্রহের জন্য লন্ডন এ লাল ঘুরে কনসার্টে অভিনয় করেন। ১১ সেপ্টেম্বর হামলার জন্য দুর্যোগ ফান্ড লিসা আন্দ্রিয়াস লিস্টের প্রাইড, ম্যানচেস্টার ইউরোফাইডসহ প্রাইড কনসার্টগুলোতেও অভিনয় করেছেন এবং কার্ডিফ মর্ডি গ্রাসে ২৫,০০০ এরও বেশি দর্শকদের সামনে অভিনয় করেছেন। কেন্টিশ স্কুলে স্ন্যাপ শোগুলোতে তার সহকর্মীদের সাথে অভিনয় করে লিসা আন্দ্রিয়াস কেন্ট পুলিশেও কাজ করেছেন।
লিসা আন্দ্রিয়াস সাইপ্রিয়ট ঐতিহ্য এ ২০০৪ সালে প্রথমবারের মতো আসেন যখন ২০০৩ সালের ১২ ডিসেম্বর তিনি ইউরোভিশন সঙ্গীত প্রতিযোগিতায় সাইপ্রাস এর হয়ে প্রতিনিধিত্ব করার অধিকার লাভ করেন। লিসা আন্দ্রিয়াস প্রতিযোগিতায় অংশগ্রহণকারী সর্বকনিষ্ঠ শিল্পী ছিলেন এবং "স্ট্রোঙ্গার এভরি মিনিট" গান এর পরিবেশনা দিয়ে পঞ্চম স্থান লাভ করেন, এর মাধ্যমে সাইপ্রাসকে ২০০৫ সালের ৫০ তম ইউরোভিশন সঙ্গীত প্রতিযোগিতা এর সেমি ফাইনালে অংশগ্রহণ ছাড়াই তাদেরকে ফাইনাল খেলতে দেবার সুযোগ করে দেয়।
২০০৪–বর্তমান
ডিসেম্বর ২০০৪ সাল থেকে, লিসা আন্দ্রিয়াস তার পূর্ববর্তী ম্যানেজমেন্ট থেকে বিচ্ছিন্ন হয়ে যায়। তিনি তার সর্বমোট ১০ টি জিসিএসই পাশ করেন, এবং বর্তমানে তার নিজের গান লেখা এবং তাদেরকে সহ প্রযোজনার কাজে নিয়জিত আছেন।
লিসা আন্দ্রিয়াস ইউরোভিশন এর রাত্রি স্টকহোম প্রাইড উৎসবে ২০০৪ সালের গ্রীষ্মে উপস্থিত হন। ২০০৫ সালের মার্চ মাসে লন্ডন এ আয়োজিত হার মেজেস্টি'স থিয়েটার এ নৃত্য পরিবেশন করেছেন।
২০০৬ সালের ২২ ফেব্রুয়ারি তারিখে, লিসা আন্দ্রিয়াস সাইপ্রাস এ ফিরে আসে, যেখানে তিনি সাইপ্রাস এর হয়ে ২০০৬ সালের ইউরোভিশন সঙ্গীত প্রতিযোগিতা এ গান পরিবেশন করেছেন। উক্ত পরিবেশনাটি তিনি ইউরোভিশন প্রতিযোগিতায় সাইপ্রাসের ২৫ বছর পূর্তি উপলক্ষে ছিল।
ব্রিটেন এর জনপ্রিয় টেলিভিশন অনুষ্ঠান দ্য এক্স ফ্যাক্টর এর চতুর্থ আসরে, লিসা আন্দ্রিয়াস প্রতিযোগিতা করেন। তিনি উক্ত আসরের দ্বিতীয় পর্ব পর্যন্ত উত্তীর্ণ হতে পেরেছিলেন।
ব্যক্তিগত জীবন
লিসা আন্দ্রিয়াস ১৯৮৭ সালের ২২ ডিসেম্বর ইংল্যান্ড এ জন্মগ্রহণ করেন, কিন্তু তিনি বাবা মা এর সুত্রে সাইপ্রাস এর ব্যক্তিত্ব। তিনি নিকোসিয়া এ দুই বছরের মতো থেকেছিলেন, কিন্তু তিনি পরবর্তীতে তার দাদীর স্বাস্থ্য অবস্থার অবনতি হওয়ার পর আবার ইংল্যান্ড এ চলে আসেন।